OpenLLM-France/wikimedia huggingface dataset:
# Paolo Antonio Testore

Paolo Antonio Testore (Milà, 1700 - Milà, 1767) fou un lutier milanès.
Va néixer a Milà, era segon fill de Carlo Giuseppe Testore, el primer membre de la família Testore i també va ser un destacat luthier, i va treballar al taller de la família amb el signe de l'Àguila al carrer Contrada Longa de Milà. Va ser un dels tres millors fabricants d'instruments de la família Testore, però tenia una característica distinta de l'obra del seu germà gran Carlo Antonio, és que sovint va ometre l'aprofitament i, de vegades, va utilitzar fusta de menor qualitat.

## Referències

* ↑ "Paolo Antonio Testore Cello, 1741 Milan" (PDF). The Robertson Collection. Consultat 30 desembre 2011.
# Oreophryne insulana

Oreophryne insulana és una espècie de granota que viu a Papua Nova Guinea.

## Referències

* Kraus, F., Richards, S. & Zweifel, R. 2004. Oreophryne insulana. Llista Vermella d'Espècies Amenaçades de la UICN 2006. Consulta: 1 de febrer del 2008.
# Oreophryne nana

Oreophryne nana és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Ubaldo, D.& Gutierrez, B. 2004. Oreophryne nana. Llista Vermella d'Espècies Amenaçades de la UICN 2006. Consulta: 1 de febrer del 2008.
# Oreophryne loriae

Oreophryne loriae és una espècie de granota que viu a Papua Nova Guinea. No hi ha prou dades sobre el seu estat de conservació.

## Referències

* ↑ IUCN «Oreophryne loriae: IUCN SSC Amphibian Specialist Group: The IUCN Red List of Threatened Species 2020: e.T57922A152552716» (en anglès). The IUCN Red List of Threatened Species 2020, 02-08-2019. DOI: 10.2305/iucn.uk.2020-3.rlts.t57922a152552716.en.
# Orsini

Els Orsini foren una poderosa família aristocràtica de la Roma medieval i renaixentista. Els Orsini afirmaven ser descendents de la família patrícia dels Julis, el mateix llinatge que Juli Cèsar, descendents a la vegada, segons la tradició, d'Ascani/Iulius, fill d'Enees i net de Venus. Tres membres de la família Orsini arribaren a ser papes: Celestí III (1191-1198), Nicolau III (1277-1280) i Benet XIII (1724-1730). L'any 1426 la família Orsini va construir el castell d'Orsini-Odescalchi, a la ciutat de Bracciano. Una membre dels Orsini, Clarice Orsini, fou esposa de Llorenç el Magnífic, de la casa de Mèdici, amb qui tingué set fills. La família Orsini va dominar Cefalònia i Zante des del 1194 fins al 1358 i també durant un temps el despotat de l'Epir.
# Orso Mario Corbino

Orso Mario Corbino (Augusta, Regne d'Itàlia, 30 d'abril de 1876 – Roma, Regne d'Itàlia, 23 de gener de 1937) va ser un físic i polític italià. És conegut pels seus estudis sobre la influència dels camps magnètics sobre el moviment dels electrons en metalls, conegut com l'efecte Corbino. Com a polític, va ser ministre d'educació i d'economia.
Va néixer a Augusta, Sicília, provinent d'una família d'artesans de pasta. Es va llicenciar en Física a la Universitat de Palerm quan tenia 20 anys. El 1904 va guanyar la càtedra de física experimental a la Universitat de Messina, i el 1908 es va traslladar a la Universitat de Roma.
Durant la seva estada a la Universitat de Messina va treballar en l'àmbit de la magneto-òptica juntament amb Damiano Macaluso, amb qui va descobrir l'anomenat efecte Macaluso-Corbino. Més tard, ja a la Universitat de Roma, va descobrir l'efecte Corbino el 1911. Com a director de l'Institut de Física, va ser el supervisor d'Enrico Fermi, Edoardo Amaldi, Franco Rasetti, Emilio Segrè, Bruno Pontecorvo, Oscar D'Agostino i Ettore Majorana.
El 1917 va ser nomenat president del Consell Superior d'Aigua i Obres Públiques, senador el 1920 i, ministre d'Educació Pública el 1921. De la mà de Benito Mussolini va ser nomenat ministre d'Economia Nacional entre el 1923 i el 1924, tot i que ell no era membre del partit feixista. També va ser president de la General Electricity Company i de la Southern Electricity Society. En l'àmbit acadèmic, fou membre nacional de Lincei, president de la Societat italiana de ciències, coneguda com a XL, entre 1914 i 1919, president de la Societat física italiana.

## Referències

* ↑ «Biografia d'Orso Mario Corbino a la web de la universitat de Roma». Phys.uniroma1.it. Arxivat de l'original el 2019-06-16. [Consulta: 23 desembre 2013].
# Oftringen

Oftringen és un municipi del cantó d'Argòvia (Suïssa), situat al districte de Zofingue.

## Enllaços externs

* Web oficial del municipi
* Oftringen en Alemany, Francès o Italià al Diccionari històric de Suïssa.
# Oftàlmia neonatal

La oftàlmia neonatal és una malaltia d'un embrió que ve provocada per algun tipus de malaltia sexual, com la gonorrea o la clamidiosi, que pateix la seva progenitora durant l'embaràs.

## Referències

* ↑ «Conjunctivitis, Neonatal: Overview». , 30-05-2019.
* ↑ Tan, Aik-Kah «Ophthalmia Neonatorum» (en anglès). New England Journal of Medicine, vol. 380, 2, 09-01-2019, pàg. e2. DOI: 10.1056/NEJMicm1808613. PMID: 30625059.
* ↑ «Conjunctivitis | Pink Eye | Newborns». www.cdc.gov. [Consulta: 11 novembre 2016].
* ↑ Curry, Susan J.; Krist, Alex H.; Owens, Douglas K.; Barry, Michael J.; Caughey, Aaron B.; Davidson, Karina W.; Doubeni, Chyke A.; Epling, John W.; Kemper, Alex R. «Ocular Prophylaxis for Gonococcal Ophthalmia Neonatorum». JAMA, vol. 321, 4, 29-01-2019, pàg. 394–98. DOI: 10.1001/jama.2018.21367. PMID: 30694327.
* ↑ Matejcek, A; Goldman, RD «Treatment and prevention of ophthalmia neonatorum.». Canadian Family Physician, vol. 59, 11, 01-11-2013, pàg. 1187–90. PMC: 3828094. PMID: 24235191.
# Papamosques de Tessmann

El papamosques de Tessmann (Muscicapa tessmanni; syn: Fraseria tessmanni) és una espècie d'ocell de la família dels muscicàpids (Muscicapidae) que habita de forma discontinua, zones boscoses i matollars, des de Sierra Leone, a l'oest, fins al nord-est de la República Democràtica del Congo. El seu estat de conservació es considera de risc mínim.

## Taxonomia

A la Classificació del Congrés Ornitològic Internacional (versió 11.2, 2021) se'l considera al gènere Muscicapa. Tanmateix, en el Handook of the Birds of the World i la quarta versió de la BirdLife International Checklist of the birds of the world (desembre 2019) se'l classifica dins del gènere Fraseria (F. tessmanni), juntament amb altres nou espècies de papamosques.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques de Tessmann». Diccionari dels ocells del món. TERMCAT. [Consulta: 25 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 696. ISBN 978-84-16728-37-4.
* ↑ BirdLife International. «Tessmann's Flycatcher. Fraseria tessmanni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 26 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695-696. ISBN 978-84-16728-37-4.
# Papamosques de Sri Lanka

El papamosques de Sri Lanka (Eumyias sordidus) és una espècie d'ocell de la família dels muscicàpids (Muscicapidae). És endèmic de l'illa de Sri Lanka. Es troba únicament a les selves humides tropicals de les muntanyes del sud de l'illa de Ceilan, entre 1200m i 1.800m, tot i que durant l'època no reproductiva se'l pot trobar fins als 450 m, a les terres baixes més humides. El seu estat de conservació és gairebé amenaçat.

## Referències

* ↑ Fundació Barcelona Zoo; Institut Català d'Ornitologia; TERMCAT, Centre de Terminologia. «papamosques de Sri Lanka». Diccionari dels ocells del món. TERMCAT. [Consulta: 31 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 697. ISBN 978-84-16728-37-4.
* ↑ BirdLife International. «Dull-blue Flycatcher. Eumyias sordidus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 31 desembre 2021].
# Papamosques de Sulawesi

El papamosques de Sulawesi (Cyornis omissus) és una espècie d'ocell de la família dels muscicàpids (Muscicapidae) del sud-est asiàtic. És endèmic de l'illa de Cèlebes (Sulawesi), a Indonèsia. Habita els boscos tropicals i subtropicals de frondoses humits i de l'estatge montà. El seu estat de conservació és de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques de Sulawesi». Diccionari dels ocells del món. TERMCAT. [Consulta: 4 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 699. ISBN 978-84-16728-37-4.
* ↑ BirdLife International. «Sulawesi Blue-flycatcher. Cyornis omissus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 4 gener 2021].
# Beat (bisbe d'Urgell)

* Per a altres significats, vegeu «Beat (desambiguació)».
Beat d'Urgell és conegut com a bisbe d'Urgell per aparèixer en un reconeixement que feu l'abat Wisamundo del monestir de Sant Andreu de Tresponts a l'arxipreste Froila de les esglésies de Santa Eulàlia i Sant Joan a la vall de la Vansa, datat l'any 850.

## Bibliografia

* Villanueva, Jaime. Viage literario a la iglesias de España. Tomo X: Viage a Urgel (en castellà). Valencia: Imprenta de Oliveres, antes Estevan, 1827, p. 62 - 64 [Consulta: 13 juny 2015].
Viccionari
# Hugo Theodor Christoph

Hugo Theodor Christoph (16 d'abril de 1831 – 5 de novembre de 1894) fou un entomòleg alemany i rus.
Membre de la Russian Entomological Society, Hugo Theodor Christoph va ser des de 1880 comissari de les col·leccions de Lepidoptera del Gran Duc de Rússia Nicolás Mijáilovich Románov. La seva pròpia col·lecció la va vendre a Thomas de Grey 6è Baró de Walsingham, i ara és al Museu d'Història Natural de Londres.

## Referències

* Anon 1895 Entomologist's Monthly Magazine 31:30
# Mejgórie

«Mejgórie» té aquests significats:
* Mejgórie (Baixkortostan), localitat de la República de Baixkortostan, a Rússia
* Mejgórie (Primórie), localitat del krai de Primórie, a Rússia
* Mejgórie (Crimea), localitat de la República Autònoma de Crimea, a Ucraïna
# Emergència mèdica

Una emergència mèdica és una lesió o malaltia que és greu i representa un risc immediat per la vida d'una persona o la salut a llarg termini. Aquest terme no s'ha de confondre amb urgència mèdica, en la que no hi ha un risc immediat per la vida de la persona. Les emergències solen requerir l'assistència d'una persona, que idealment haurà d'estar degudament autoritzada a aquest fi, rarament algunes d'aquestes situacions d'emergència poden ser tractades per les mateixes víctimes. Depenent de la gravetat de l'emergència, i la qualitat de qualsevol dels tractaments, es pot requerir la participació de múltiples nivells d'atenció, des d'un socorrista a un metge d'urgències a cirurgians especialitzats.
# Elèctrode d'argent/clorur d'argent

Un elèctrode d'argent/clorur d'argent és un elèctrode de referència que consisteix en un fil d'argent, Ag, sobre el que s'ha dipositat, tèrmicament o electrolítica, clorur d'argent, AgCl, submergit en una dissolució de clorur de potassi, KCl, i saturada de clorur d'argent. És un elèctrode molt estable. La seva representació és:
$Ag|AgCl(s),KCl(xM)\|$
La semireacció és:
$AgCl(s)+e^{-}\longrightarrow Ag(s)+Cl^{-}(aq)$
essent l'expressió del potencial a 25 °C:
$E=E^{0}+0,0592\log[Cl^{-}]\,$
per tant el potencial només depèn de la concentració d'anions clorur. Normalment aquest elèctrode es prepara amb una dissolució saturada de clorur de potassi, essent el seu potencial a 25 °C de +0,197 V respecte de l'elèctrode estàndard d'hidrogen.

## Referències

* ↑ Skoog, D.A; West, D.M. Análisis instrumental. México: Interamericana, 1984. ISBN 968-25-0858-4.
# Emanuel Czuber

Emanuel Czuber (Praga, 19 de gener de 1851 - Gnigl, 22 d'agost de 1925) va ser un matemàtic austríac, professor de la Universitat Tècnica de Viena.

## Vida i Obra

Nascut a Praga, quan encara formava part de l'Imperi Austríac, va estudiar a la Universitat Tècnica Alemanya de Praga, en la qual es va graduar el 1876. El 1886 va ser nomenat professor titular de la Universitat Tècnica de Brno. El 1891 va ser nomenat professor de la Universitat Tècnica de Viena on va romandre fins que es va retirar el 1921.
Czuber és conegut sobre tot pels seus treballs en teoria de la probabilitat. A Viena va coincidir amb Ernst Blaschke i tots dos van fer contribucions importants a l'avaluació del risc, el que aui es coneix com a teoria actuarial.
La seva filla, Bertha Czuber, es va casar amb Sa Altesa Imperial Francesc Carles d'Àustria, germà de l'hereu al tro Francesc Ferran d'Àustria, mort a l'atemptat de Sarajevo.

## Referències

* ↑ Radon, 1951, p. 12.
* ↑ Radon, 1951, p. 13.
* ↑ Borch, 1992, p. 22.

## Bibliografia

* Borch, Karl H. Economics of Insurance (en anglès). Elsevier, 1992. ISBN 0-444-87344-9.
* Radon, J. «Emanuel Czuber zum gedächtnis» (en alemany). Internationale Mathematische Nachrichten. Österreichische Mathematische Gesellschaft, Vol. 13, 1951, pàg. 11-13. DOI: 10.1098/rsbm.1938.0026. ISSN: 0020-7926.

## Enllaços externs

* O'Connor, John J.; Robertson, Edmund F. «Emanuel Czuber» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Eleccions parlamentàries finlandeses de 1999

Les eleccions parlamentàries finlandeses del 1999 es van celebrar el 21 de març de 1999 a Finlàndia. El partit més votat fou el socialdemòcrata i el seu cap Paavo Lipponen fou nomenat primer ministre de Finlàndia amb un govern de coalició.

## Resultats

Resum dels resultats electorals de 21 de març de 1999 al Parlament finlandès
| Partits | Partits | Vots | % | Escons | +/- |
| | Partit Socialdemòcrata de Finlàndia | 612.963 | 22,9 | 51 | -12 |
| | Partit del Centre | 600.592 | 22,4 | 48 | +4 |
| | Partit de la Coalició Nacional | 563.835 | 21,0 | 46 | +7 |
| | Aliança d'Esquerra | 291.675 | 10,9 | 20 | -2 |
| | Lliga Verda | 194.846 | 7,3 | 11 | +2 |
| | Partit Popular Suec | 137.330 | 5,1 | 11 | = |
| | Lliga Cristiana de Finlàndia | 111.835 | 4,2 | 10 | +3 |
| | Grup Renovador | 28.549 | 1,1 | 1 | +1 |
| | Veritables Finlandesos | 26.440 | 1,00 | 1 | = |
| | Partit Comunista de Finlàndia | 20.442 | 0,8 | - | |
| | Representants de les Illes Aland | | | 1 | |
| | Total (participació 65,3%) | 2.681.291 | 100.0 | 200 | |
| Font: Eduskuntavaalit 1927–1999 Arxivat 2007-10-02 a Wayback Machine. ||||||
# Eleccions parlamentàries finlandeses de 1975

Les eleccions parlamentàries finlandeses del 1975 es van celebrar el 22 de setembre de 1975. El partit més votat fou el socialdemòcrata però es formà un govern de coalició dretana dirigida pel centrista Martti Miettunen, nomenat primer ministre de Finlàndia fins a 1977, quan fou substituït per una coalició d'esquerres.

## Resultats

Resum dels resultats electorals de 22 de setembre de 1975 al Parlament finlandès
| Partits | Partits | Vots | % | Escons | +/- |
| | Partit Socialdemòcrata de Finlàndia | 683.590 | 24,86 | 54 | -1 |
| | Lliga Democràtica Popular Finlandesa | 519.483 | 18,89 | 40 | +3 |
| | Partit de la Coalició Nacional | 505.145 | 18,37 | 35 | +1 |
| | Partit del Centre | 484.772 | 17,63 | 39 | +4 |
| | Partit Popular Suec | 128.211 | 4,66 | 9 | - |
| | Partit Popular Liberal | 119.534 | 4,35 | 9 | +2 |
| | Lliga Cristiana de Finlàndia | 90.599 | 3,29 | 9 | +5 |
| | Partit Rural de Finlàndia | 98.815 | 3,59 | 2 | -16 |
| | Partit per la Unitat Popular Finlandesa | 45.402 | 1,65 | 1 | |
| | Partit Popular Constitucional | 43.344 | 1,58 | 1 | |
| | Representants de les Illes Aland | 9.482 | | 1 | |
| | Total (participació 79,7%) | 2.749.818 | 100.0 | 200 | |
| Font: Eduskuntavaalit 1927–2003 Arxivat 2007-10-02 a Wayback Machine. ||||||
# Encarnació Coca i Costa

Encarnació Coca i Costa (nascuda a Sant Feliu de Llobregat) va ser una activista social catalana. Es lliurà en cos i ànima a l'ajuda dels més desvalguts des de fa 25 anys, va dur a terme l'acolliment de les persones que s'adrecen a Càritas Diocesana de la parròquia de Sant Llorenç, a Sant Feliu de Llobregat. Capdavantera en les campanyes de recollida de joguines i d'aliments, va ajudar a conformar un important grup de voluntaris i professionals dedicats a l'atenció i l'ajut socials. El 2005 va rebre el Premi d'Actuació Cívica de la Fundació Lluís Carulla. El 29 de gener de 2011 va morir cristianament a la ciutat de Sant Feliu de Llobregat després d'una lluita de dos anys contra un càncer de pàncrees.
# Encarnació Adsuar Soldevilla

Encarnació Adsuar Soldevilla (Vilanova i la Geltrú, 25 de desembre de 1968) és una gimnasta artística catalana, ja retirada, que va competir durant la dècada de 1980. Membre del CG Vilanova, el 1983 es proclamà Campiona d'Espanya en categoria juvenil, i participà en el Campionat del Món de gimnàstica artística. El 1984 formà part de l'equip suplent de la selecció espanyola als Jocs Olímpics de Los Angeles.

## Referències

* ↑ «Encarnació Adsuar Soldevilla». Enciclopèdia de l'esport català. Barcelona: Grup Enciclopèdia Catalana.
* ↑ «Encarnación Adsuar Soldevilla». gimnastas.net. Arxivat de l'original el 23 de març 2020. [Consulta: 23 març 2020].
* ↑ «12 mujeres». El País, 08-07-1984 [Consulta: 23 març 2020].
# Emirates CSC

L'Emirates Cultural Sport Club (àrab: نادي الإمارات الثقافي الرياضي, Nādī al-Imārāt aṯ-Ṯaqāfī ar-Riyāḍī, ‘Club Cultural Esportiu dels Emirats') és un club de futbol dels Emirats Àrabs Units de la ciutat de Ras al-Khaimah.

## Història

El club va ser fundat el 1969 de la fusió de dos clubs locals, Oman i Al Qadisiya. El 29 de maig de 2011, els xeics Ahmed bin Saqr al-Qassimi i Mohammed bin Kayed Al Qasimi, presidents dels clubs Emirates i Ras Al Khaimah, anunciaren la fusió d'ambdós clubs sota el nom d'Emirates Club, com a club representatiu de la ciutat de Ras al-Khaimah.

## Futbolistes destacats

* Alo Ali
* Abdullah Malallah
* Karim Kerkar
* Germán Arangio
* Reza Enayati
* Hossein Kaebi
* Rasoul Khatibi
* Mehdi Rajabzadeh
* Dariush Yazdani
* Javad Kazemian
* Amer Deeb
* Mustapha Hadji
* Mustafa Muosawda'a
* Abass Lawal

## Entrenadors destacats

* Zoran Đorđević
* Reinhard Fabisch
* Ahmed Al-A'ajlani

## Palmarès

* Copa del President dels Emirats Àrabs Units de futbol:
** 2009–10
* Supercopa dels Emirats Àrabs Units de futbol:
** 2010
* Segona Divisió dels Emirats Àrabs Units:
** 1977–78, 1983–84, 1996–97, 2002–03, 2012–13, 2019–20

## Referències

* ↑ «Merge Emirates and Ras Al Khaimah club» (en arabic). emaratalyoum.com, 29-05-2011. [Consulta: 11 juny 2011].
* 1 2 «United Arab Emirates - List of Cup Winners». RSSSF.

## Enllaços externs

* (àrab) Web oficial
# Epinephelus chlorocephalus

Epinephelus chlorocephalus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 17,1 cm de longitud total.

## Distribució geogràfica

Es troba a Tonga.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Engelbert I d'Ístria

Engelbert I de Sponheim (? - 1 d'abril de 1096) fou comte de Sponheim i de Kraichgau i marcgravi d'Ístria de vers 1090 a la seva mort el 1096. Fou també vogt de Salzburg.
Era el fill gran del comte Sigfrid I de Sponheim i de Ricardis de Lavant, filla del comte Engelbert IV Sieghardinger. Va fundar l'abadia de Sant Pau al Lavanttal al lloc del seu castell ancestral i el va donar als monjos de l'abadia d'Hirsau. Vers el 1090 se li va concedir el marcgraviat d'Ístria arrabassat a Poppó II que no obstant va poder conservar Carniola.
L'abril de 1095, Engelbert va entrar a l'abadia de Sant Pau com a monjo i va morir allí el dia 1 d'abril de 1096. Llavors el marcgraviat d'Ístria fou recuperat per Poppó II de Carniola.

## Núpcies i descendents

Engelbert es va casar amb Hedwiga, filla de Bernat II de Saxònia i va tenir sis fills:
* Bernat de Marburg (+ 1147), comte de Trixen i Marburg
* Ricardis (+ vers 1112), casada en primeres noces amb el comte Bertold I de Schwarzenburg (+ abans de 1090); en segones noces amb Poppó II de Caríntia i Ístria (+1098); i en terceres noces amb el comte Gebhard I de Reichenhall (+ 1102)
* Enric IV de Sponheim, conegut com a duc Enric VI de Caríntia (1122-1123) (+ 1123)
* Engelbert II (+ 1141), marcgravi d'Ístria (1107-1124), duc de Caríntia (1123-1134)
* Sigfrid II (+ 1132), comte de Sponheim-Lebenau
* Hartwig (+ 1126), bisbe de Regensburg (1105-1126)

## Referències

* Engelbert I de Sponheim
# Enrique Louzado Moriano

Enrique Louzado Moriano (Villanueva de la Sierra, 24 d'abril de 1933) és un investigador i poeta en castellà i extremeny del segle xx.
Va ser profesor auxiliar de lletres i va estudiar al seminaris de Còria i Càceres. En este últim va ser ordenat sacerdot en 1958, però es va acabar secularitzant i va començar a treballar com a mestre en un col·legi privat de Plasència. A més de la seua tasca com a docent, va escriure en nombroses revistes, com Valbón, Alconétar o Alcántara i també en el periòdic Extremadura.
Va participar en el I Congrés sobre l'extremeny, i va ser un dels fundadors de l'Associació Cultural "Estudio y Divulgación del Patrimonio Lingüístico Extremeño" (APLEX).
Va guanyar la Cereza de Oro del Valle del Jerte en la II Fiesta del Cerezo en Flor. Va guanyar el primer premi en el concurs poètic Ruta de la Plata en la tercera i novena edicions amb Llanto i Otra vez vida respectivament, i el accesit en la cinquena edició amb Capullino sonrosado.
Va publicar Señales de los pasos i Tu espiga crecida. Les seus obres principals van ser publicades en diverses antologies com en la Primera Antología de Poesía Extremeña, Cantores de la Virgen de la Montaña o Antología (de la poesia espanyola dels anys 1960 i 1970).

## Referències

* 1 2 «Aproximación a la bibliografía del léxico popular extremeno» (en castellà). cervantesvirtual.com. [Consulta: 13 febrer 2017].
* ↑ Domené Sánchez, Domingo. Confesión General: Confieso que he amado...mal. Visión Libros, 2011. ISBN 978-84-9008-146-4.

## Bibliografia

* Martínez Terrón, L., Primera Antología de Poesía Extremeña, Càceres, 2005.